stanford-oval/wikipedia huggingface dataset:
דובוני אכפת לי
הסדרות והסרטים

דובוני אכפת לי – הסדרה המקורית (שודרה במקור בשנים 1985–1988).
מהדובים באהבה (יצא לאקרנים בשנת 1985) - הסרט המקורי.
דובוני אכפת לי: דור חדש (יצא לאקרנים בשנת 1986) - סרט המשך
דובוני אכפת לי בארץ הפלאות (יצא לאקרנים בשנת 1987) - סרט המשך
דובוני אכפת לי: המסע לארץ הצחוק (יצא לאקרנים בשנת 2004) - סרט באנימציה ממוחשבת.
דובוני אכפת לי: המשאלה הגדולה (יצא לאקרנים בשנת 2005) - סרט המשך, גם הוא באנימציה ממוחשבת.
דובוני אכפת לי: הרפתקה בפארק השעשועים (יצא לאקרנים בשנת 2007) - סרט המשך, גם הוא באנימציה ממוחשבת.
דובוני אכפת לי – הסדרה החדשה (שודרה במקור בשנים 2007–2008) - עוסקת בדמויות כשהן בנות 8
דובוני אכפת לי: המסע אל עיר הכוכבים (יצא לאקרנים בשנת 2009) - סרט המשך, גם הוא באנימציה ממוחשבת.
דובוני אכפת לי: פסטיבל הנתינה (שודר בשנת 2011)
דובוני אכפת לי: מבצע ההצלה (שודר בשנת 2011)
דובוני אכפת לי: ברוכים הבאים לארץ אכפתיה (שודרה במקור בשנת 2013)
דובוני אכפת לי ובני דודים (שודרה במקור בשנת 2016)
דובוני אכפת לי: הקסם מתחיל (שודרה במקור בשנת 2019)
מוצרים נלווים

לאורך השנים הופקו מוצרים נלווים רבים של דובוני אכפת לי שכוללים בין היתר ממתקים, כיסויים לפלאפונים, מדבקות, וביגוד.
מוצרים נלווים > ספרים

לאורך השנים נכתבו ספרי ילדים רבים אשר עלילתם מתמקדת באחת מדמויות הדובים או הדודנים בסדרה. מעל 45 מיליון ספרי דובוני אכפת לי נמכרו במהלך שנות השמונים. במהלך העשור הראשון של המאה ה-21 חברת Scholastic Press הוציאה שני ספרים המבוססים על הסרטים התלת־ממדיים החדשים של דובוני אכפת לי.
מוצרים נלווים > מוזיקה

בשיא הפופולריות של הזיכיון במהלך שנות השמונים נמכרו תקליטורים שונים המבוססים על זיכיון. בהמשך העשור יצאו גם אלבומי פסקול של שני הסרטים הראשונים.
במהלך העשור הראשון של המאה ה-21 יצאו מספר תקליטורים חדשים של דובוני אכפת לי.
מוצרים נלווים > משחקי וידאו

המשחק הרשמי הראשון של הזיכיון "Care-a-lot Jamboree" יצא לשוק בשנת 2004, עבור המחשב האישי. מספר חודשים לאחר מכן יצאו משחקים נוספים בסדרה עבור המחשב האישי. באותה שנה יצאה לומדה של דובוני אכפת לי בשם "Care Bears: A Lesson in Caring" עבור קונסולת המשחקים V.Smile.
בשנת 2005, יצאו שני משחקים נוספים בזיכיון - המשחק "Catch a Star" יצא למחשב האישי והמשחק "Care Bears: (The) Care Quests" יצא עבור הקונסולה הניידת Game Boy Advance.
המשחק הבא בזיכיון "Care Bears: Play Day" יצא באוגוסט 2008 עבור קונסולת המשחקים V.Smile.
מוצרים נלווים > קומיקס

בין נובמבר 1985 לינואר 1989 יצאו לשווקים מעל 20 חוברות קומיקס בזיכיון בהוצאת חברת הבת של מארוול קומיקס "Star Comics". האיורים בחוברות צוירו על ידי אמן הקומיקס הנודע של DC קומיקס הווארד פוסט.
מוצרים נלווים > דובי צעצוע

כיום, דובי הצעצוע המקוריים בזיכיון עדיין נמכרים בארצות הברית בחנויות "Carlton Cards", "Claire's", ו-"Spencer's Gifts".
דובי צעצוע אינטראקטיביים שונים של דובוני אכפת לי נמכרים מאז שנת 2002.
ראו גם

הולי הובי: דמות מצוירת מפורסמת נוספת שהופיעה לראשונה בכרטיסי ברכה של אמריקן גריטינגס.
אולגה גולודץ

אולגה יורייבנה גולודץ (ברוסית: О́льга Ю́рьевна Голоде́ц; נולדה ב-1 ביוני 1962) היא כלכלנית ופוליטיקאית רוסייה. כיהנה כסגנית ראש ממשלת רוסיה מ-2012 עד 2020 בממשלת מדבדב השנייה. בדצמבר 2018 מונתה ליושבת ראש הוועדה המארגנת של אוניברסיאדת קרסנויארסק (2019).
ביוגרפיה

אולגה גולודץ נולדה ב-1 ביוני 1962 במוסקבה (שהייתה בשטח רוסיה הסובייטית), בירת ברית המועצות. היא סיימה את לימודיה הגבוהים ב-1984 כאשר הייתה לבוגרת אוניברסיטה (תואר ראשון) בכלכלה באוניברסיטת מוסקבה.
גולודץ החלה את הקריירה שלה כחוקרת במכון מחקר ופיתוח באקדמיה הרוסית למדעים, שם עבדה שם מ-1984 עד 1997. לאחר מכן היא הפכה מנהל בקרן "Reformugol". היא הייתה כסמנכ"ל משאבי אנוש ומדיניות חברתית בנורילסק-ניקל מ-1999 ועד 2001 ולאחר מכן חזרה לתפקיד זה ב-2002 עד 2008.
בשנת 2001, מונתה גולודץ להיות סגנית מושל אזור טאימיר (אזור אוטונומי במחוז קרסנויארסק) לעניינים חברתיים. היא שימשה כסגנית ראש עיריית מוסקבה לענייני חינוך ובריאות מ-3 בדצמבר 2010 עד 21 במאי 2012. באותו זמן היא הייתה חברה במועצת עיריית מוסקבה.
לאחר הבחירות לנשיאות רוסיה 2012 והקמת ממשלת מדבדב הראשונה, מונתה גולודץ יחד עם עוד שרים שרים לכהן כסגנית ראש ממשלת רוסיה. גולודץ אמונה על עניינים סוציאליים ברוסיה. גולודץ היא הראשונה בתולדות ההיסטוריה של הפדרציה הרוסית לכהן כסגנית ראש ממשלת רוסיה לענייני חברה וסוציאליזם. גולודץ ממשיכה לכהן בתפקידה גם לאחר כינון ממשלת מדבדב השנייה והיא כיהנה כסגנית ראש הממשלה לענייני תרבות וספורט, עד ינואר 2020 עת הוקמה ממשלת מישוסטין.
ראו גם

פוליטיקה של רוסיה
הערות שוליים

↑  Golodets Olga Yurievna, Vice Prime Minister
↑  Putin Ally Retains Role as New Cabinet Named
| --- | --- |
בקרת זהויות :  PLWABN: 9810646412805606  VIAF: 210151778247118130002   WorldCat (עם VIAF): 210151778247118130002 
ערך זה הוא קצרמרבנושא פוליטיקאים ובנושא רוסים. אתם מוזמנים לתרום לוויקיפדיה ו.
גלן פאוול

| --- | --- |

גלן פאוול, 2016
 לידה:  21 באוקטובר 1988 (בן 36) אוסטין, טקסס, ארצות הברית 
 שם לידה:  Glen Thomas Powell, Jr. 
 מדינה:  ארצות הברית ארצות הברית
 תקופת הפעילות:  מ-2003 
 מקום לימודים:  אוניברסיטת טקסס באוסטין  תיכון וסטווד 
 פרופיל ב-IMDb
 
גלן תומאס פאוול ג'וניור (באנגלית: Glen Thomas Powell Jr.‎; נולד ב-21 באוקטובר 1988) הוא שחקן קולנוע וטלוויזיה אמריקאי. מוכר בעיקר בשל תפקידו בסדרה "מלכות הצעקה", ובסרטים "בלתי נשכחים 3", "הבוס שלי בדייט" ו"רק לא אתה".
ביוגרפיה

פאוול נולד, גדל והתחנך באוסטין, טקסס שבארצות הברית, לאב ממוצא ליפקא-טטרי מרקע מוסלמי(אנ') ופולני-נוצרי, ולאם נוצרייה. סבו של אביו היה מוסטפא (סטיבן) חוצקי. אחותו היא הזמרת-יוצרת לסלי פאוול.
קריירה

ב-2003 הופעתו הראשונה כשחקן הייתה בסרט "ספיי קידס 3: סוף המשחק", בתפקיד זוטר בתור הילד עם האצבעות הארוכות.
לאחר שהגיע ללוס אנג'לס, שיחק בפרקים בודדים בסדרות דרמה כגון "ג'ק ובובי", "ריזולי ואיילס", "משחק השקרים", "ללא עקבות", "CSI: מיאמי" ו"NCIS".
בשנים 2015–2016 שיחק בתפקיד משני בסדרת האימה הקומית "מלכות הצעקה".
בשנת 2018 שיחק בסרט הקומדיה הרומנטית "הבוס שלי בדייט" מבית נטפליקס. באותה שנה שיחק גם בסרט הדרמה ההיסטורית "מועדון גרנזי לספרות ולפאי קליפות תפודים"(אנ').
בשנים 2020–2022, דיבב את דייב בסדרת האנימציה "עולם היורה: מחנה הקרטיקון". בנוסף ב-2022, שיחק בסרט האנימציה "אפולו ½10: הרפתקה בעידן החלל", ובסרט אהבה בשחקים: מאווריק בתור לוטננט ג'ייק "הנגמן" סרסיין, שמהווה סרט המשך לסרט משנת 1986.
בשנת 2024 שיחק בסרט הקומדיה הרומנטית "רק לא אתה", ושיחק בסרט האסונות "טוויסטרס".
במהלך שנת 2025 צפויה לעלות הסדרה Chad Powers בכיכובו של פאוול בו הוא מככב כקוורטרבק בשם ראס הולידיי שמתחזה לצ'אד פאוורס ומצטרף לקבוצת פוטבול בדרום. הסדרה מבוססת על פרק מתוך התוכנית Eli's Places של ESPN+ ומופקת על ידי פאוול ומייקל וולדון.
חיים אישיים

בשנים 2019–2023 היה בזוגיות עם הדוגמנית ג'יג'י פריז.
פילמוגרפיה > קולנוע

| שָׁנָה | סרט | תפקיד | הערות |
| --- | --- | --- | --- |
| 2003 | ספיי קידס 3: סוף המשחק | ילד בעל 3 אצבעות |  |
| 2005 | וונדל בייקר | טראוויס, מחלק העיתונים |  |
| 2006 | פאסט פוד | סטיב |  |
| 2006 | Jumping Off Bridges | אריק טרנר |  |
| 2007 | הווכחנים הגדולים | פרסטון ויטינגטון |  |
| 2007 | המדינה החמה ביותר | ג'ון ייגרמן |  |
| 2011 | Pig (אנ') | ג'וני המורה |  |
| 2012 | עלייתו של האביר האפל | סוחר #1  (מתוך 3) |  |
| 2012 | כותבים, סיפור אהבה | חבר אחווה יפה |  |
| 2012 | Barrio Tales | ג'ק |  |
| 2013 | Red Wing | פרנסיס ריילי |  |
| 2013 | Best Friends Forever | ניק |  |
| 2013 | April Apocalypse | דיקי |  |
| 2014 | בלתי נשכחים 3 | ת'ורן |  |
| 2014 | חינוך מיני | ג'יי.טי. |  |
| 2015 | Wind Walkers | סוני צ'יילד |  |
| 2016 | ההונאה | דאג פילדס |  |
| 2016 | שחק אותה שוטר 2 | טרוי |  |
| 2016 | כולם רוצים את זה | פיניגן "פין" |  |
| 2016 | מאחורי המספרים | ג'ון גלן |  |
| 2017 | ארמון חול (אנ') | סמל דילן צ'וצקי |  |
| 2018 | The Bad Guys | וויט |  |
| 2018 | מועדון גרנזי לספרות ולפאי קליפות תפודים (אנ') | מארק ריינולדס |  |
| 2018 | הבוס שלי בדייט | צ'רלי יאנג |  |
| 2022 | אהבה בשחקים: מאווריק | ג'ייק "האנגמן" סרסין |  |
| 2022 | אפולו ½10: הרפתקה בעידן החלל | בוסטיק | דיבוב |
| 2022 | Devotion | תומאס ג'יי הודנר הבן | גם מפיק בפועל |
| 2023 | היט מן | גארי ג'ונסון | גם תסריטאי ומפיק  מועמד פרס גלובוס הזהב לשחקן הטוב ביותר - סרט מוזיקלי או קומדיה  מועמד פרס סטלייט לשחקן הטוב ביותר בסרט קולנוע - קומדיה או מחזמר |
| 2023 | רק לא אתה | בן |  |
| 2024 | טוויסטרס | טיילר אוונס |  |
| TBA | Most Dangerous Game |  | גם מפיק בפועל; |
פילמוגרפיה > טלוויזיה

| שָׁנָה | סדרה | תפקיד | הערות |
| --- | --- | --- | --- |
| 2004 | ג'ק ובובי | זאב עשיר | פרק: "Pilot" |
| 2005 | אל המערב | ג'קסון וילר | פרק: "Hell on Wheels" |
| 2008 | ללא עקבות | ברט פרנסוורת' | פרק: "True/False" |
| 2009 | CSI: מיאמי | לוגאן קרופורד | פרק: "Head Case" |
| 2011 | ריזולי ואיילס | גרהם רנדל | פרק: "Remember Me" |
| 2012 | משחק השקרים | גאווין טרנר | פרק: "No Country for Young Love" |
| 2012 | NCIS | איוון וסטקוט | 2 פרקים |
| 2015–2016 | מלכות הצעקה | צ'אד ראדוול | תפקיד מרכזי (עונה 1) תפקיד חוזר  (עונה 2); 16 פרקים |
| 2017 | ג'וליאן המלך | טרנט הדולפין | דיבוב; 3 פרקים |
| 2020–2022 | עולם היורה: מחנה הקרטיקון | דייב | דיבוב; 14 פרקים |
| יפורסם בהמשך | Chad Powers (אנ') | ראס הולידיי |  |
הערות שוליים

1 2 3 4 5  follers, Glen Powell, Ethnicity of Celebs | EthniCelebs.com, ‏2016-06-30 (באנגלית אמריקאית)
↑  Lexi Carson, ‘The Bear’ Season 4, ‘Daredevil: Born Again,’ Glen Powell’s ‘Chad Powers’ and More 2025 Series Highlighted in Disney+/Hulu Teaser, The Hollywood Reporter, ‏2024-11-12 (באנגלית אמריקאית)
↑  Matthew Barnard, NOMINATIONS ANNOUNCED FOR 82nd ANNUAL GOLDEN GLOBES®, Golden Globes, ‏2024-12-09 (באנגלית אמריקאית)
↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
| --- | --- |
בקרת זהויות :  NLI: 987007354684805171  PLWABN: 9813157608405606  BIBSYS: 1542227322038  BnF: cb177909162 (data)  GND: 1177815184  ISNI: 0000 0004 7435 4055  LCCN: no2016087673  NKC: xx0313146  SUDOC: 231202350  VIAF: 31146937870913832690   WorldCat (עם VIAF): 31146937870913832690
ג'י. איי. ג'ו

לוגו הזיכיון
פרסומת משנת 1964 לצעצוע ג'יפ של ג'י. איי. ג'ו
ג'י. איי. ג'ו (באנגלית: G.I. Joe) היא סדרת דמויות אקשן המיוצרת על ידי חברת הסברו (Hasbro) בארצות הברית, ונמכרת בעיצובים שונים משנות ה-60 של המאה ה-20 ועד היום בארצות הברית ובמדינות רבות בעולם. על בסיס קו צעצועים זה נוצרו לאורך השנים סדרות קומיקס, סדרות אנימציה וסרטי קולנוע. בישראל מוכר בעיקר קו הצעצועים של הסדרה משנות השמונים תחת השם "כוח המחץ".
היסטוריה

את הרעיון הגה סטנלי וסטון בהשראת ההצלחה העצומה לה זכו בובות הברבי בקרב בנות. וסטון החליט ליצור קו צעצועים דומה המיועד לבנים. יצרנית הצעצועים הסברו ראתה את הפוטנציאל הגלום ברעיון זה החליטה לשווק את קו הצעצועים. השם "GI Joe" ניתן לקו הצעצועים בהשראת סרט המלחמה מ-1945 "Story of G.I. Joe" (אנ'). ב-2 בפברואר 1964 יצא לשווקים קו הצעצועים הראשון של "GI Joe" עם ארבע דמויות בגודל 12 אינץ' (30 סנטימטרים) בהשראת המראה של החיילים האמריקנים ממלחמת העולם השנייה.
מקור השם G.I. בראשי התיבות Government Issue, כלומר "מונפק על ידי הממשלה", המקבילות לעגה הצבאית "שין כף" - שימוש כללי. ראשי תיבות אלו מוטבעים על פריטים צבאיים רבים, ומסמלים פריט צבאי חסר ייחוד שניתן להחליפו בפריט אחר מאותו סוג בלי להרגיש בהבדל. השימוש בראשי התיבות .G.I ככינוי לחייל התפשט, ועם הזמן איבד את המשמעות המזלזלת, כך שכאשר חזרו המוני חיילים אמריקאים הביתה בתום מלחמת העולם השנייה ונחקק "חוק החיילים המשוחררים" שהסדיר הנחות והטבות שונות לחיילים המשוחררים (למשל, בחינוך ובדיור), זכה חוק זה לכינוי "G.I. Bill" (כלומר "חוק ה-.G.I").
לאורך השנים עבר קו הצעצועים שינויים רבים. לדוגמה, בעקבות מלחמת וייטנאם חלה צניחה בפופולריות שלו, והסברו שינתה אותו לעיצוב פחות מיליטריסטי ויותר מבוסס פנטזיה, וחיילי ה"GI Joe" שיוצרו במהלך שנות השבעים נלחמים בפולשים מהחלל.
בעקבות העלייה המשמעותית במחירי הנפט בסוף שנות ה-70 של המאה ה-20, עסקים רבים נאלצו לחפש דרכים חדשות לחסוך בעלויות - ובובות הג'י. איי. ג'ו הוקטנו בהדרגה.
בשנות ה-80 של המאה ה-20 פותח קו צעצועים חדש, בשיתוף פעולה עם חברת הקומיקס מארוול קומיקס, בשם "G.I. Joe: A Real American Hero" ושווק בישראל תחת השם "כח המחץ". הבובות הפכו ליחידת עילית של לוחמי קומנדו מארצות הברית וברית נאט"ו שנלחמת בארגון טרור בינלאומי בשם "קוברה" המנסה להשתלט על העולם. קו צעצועים זה הכיל מעל ל-500 דמויות שונות ו-250 כלי רכב, ואבזרים נלווים. לצורך קידום המכירות של קו צעצועים זה הופקו סדרה מצוירת, סרט אנימציה וסדרת קומיקס שיצאו לשווקים במקביל לקו הצעצועים.
בין השנים 2005 עד 2007 שיווקה הסברו קו צעצועים חדש בשם "GI Joe: Sigma 6". לצורך קידום המכירות של קו צעצועים זה הופקה גם סדרת אנימציה ששודרה במקביל לשיווק קו הצעצועים.
סרט לייב אקשן בשם "ג'י. איי. ג'ו כוח המחץ" יצא לאקרנים במהלך שנת 2009. עתיד לצאת גם סרט המשך.
סדרות טלוויזיה וסרטים

G.I. Joe: A Real American Hero (הופקה בין השנים 1983–1987) - המיני-סדרה וסדרת האנימציה המקוריים שהופקו על ידי מארוול קומיקס ואולפני האנימציה Sunbow Productions. זוהי הסדרה היחידה בזיכיון ששודרה בישראל.
G.I. Joe: The Movie (הופק בשנת 1987) - סרט אנימציה באורך מלא, הופק בעקבות הצלחת הסדרה המקורית.
G.I. Joe: A Real American Hero (הופקה בין השנים 1989–1992) - גרסה מחודשת לסדרה המקורית שנוצרה באולפני האנימציה DIC וזכתה לעיצוב מחודש של הדמויות ולסגנון אנימציה שונה לגמרי. סדרת המשך זו לא שודרה מעולם בישראל.
Sgt. Savage and the Screaming Eagles (הופק בשנת 1994) - סרט אנימציה באורך מלא.
G.I. Joe Extreme (הופקה בין השנים 1995–1997) - גרסה מחודשת לסדרה המקורית שזכתה לעיצוב מחודש של הדמויות ולסגנון אנימציה שונה לגמרי. סדרת המשך זו לא שודרה מעולם בישראל.
G.I. Joe: Spy Troops (הופק בשנת 2003) - סרט אנימציה תלת-ממדי באורך מלא שהתבסס על הדמויות מהגרסה המקורית של הסדרה.
G.I. Joe: Valor vs. Venom (הופק בשנת 2004) - סרט המשך באורך מלא שהופק בעקבות הצלחת הסרט הקודם.
G.I. Joe: Sigma 6 (הופקה בין השנים 2005–2006) - גרסה מחודשת לסדרה המקורית שנוצרה באולפני האנימציה "GONZO" וזכתה לעיצוב מחודש של הדמויות ולסגנון אנימציה שונה לגמרי בסגנון אנימה. סדרת המשך זו לא שודרה בישראל.
G.I. Joe: Rise of Cobra (יצא לאקרנים ב-2009) - סרט לייב אקשן באורך מלא.
G.I. Joe: Resolute (מיועדת לעלות לשידור במהלך 2009) - גרסה מחודשת לסדרה המקורית.
עלילת הסדרות והסרטים > A Real American Hero (בין השנים 1983 - 1987)

הסדרה המצוירת החלה כמיני-סדרה שהופקה על ידי מארוול קומיקס ו-Sunbow Productions בעקבות ההצלחה של קו הצעצועים של הסברו. בעקבות הצלחתן של שתי המיני-סדרות הראשונות, הוחלט להפיק את סדרת האנימציה שעלתה לראשונה לשידור בארצות הברית ב-16 בספטמבר 1985. סדרת האנימציה המשיכה את עלילת המיני-סדרות. פרקי הסדרה התמקדו לרוב במאמצים של כח המחץ לסכל את תוכניותיהם הזדוניות של ארגון קוברה.
משום שהסדרה נוצרה במקור על מנת למכור את קו הצעצועים, כל פרק התמקד באחת הדמויות של "כוח המחץ", וכמעט כל אחת מהדמויות זכתה לפרק שהתמקד בה. עלילת סדרת האנימציה התבססה באופן רופף על עלילת סדרת הקומיקס של מארוול.
עלילת הסדרות והסרטים > G.I. Joe: The Movie (בשנת 1987)

ארגון קוברה מתכנן הפעם להשתלט על העולם באמצעות נבגים קטלניים אותם הוא מתכנן לשחרר אל תוך האטמוספירה של כדור הארץ. על מנת לבצע זאת, הארגון חייב להשיג משדר אנרגיה מיוחד. כח המחץ נלחמים בקוברה על מנת למנוע מהם להוציא את תוכניתם הזדונית לפועל.
עלילת הסדרות והסרטים > G.I. Joe: A Real American Hero (בין השנים 1989 - 1992)

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
עלילת הסדרות והסרטים > G.I. Joe: Spy Troops (בשנת 2003)

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
עלילת הסדרות והסרטים > G.I. Joe: Valor vs. Venom (בשנת 2004)

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
עלילת הסדרות והסרטים > G.I. Joe: Sigma 6 (בין השנים 2005 - 2006)

עלילת הסדרה ממשיכה באופן ישיר את עלילת שני סרטי התלת מימד בזיכיון מהשנים 2003 ו-2004 (G.I. Joe: Spy Troops ו-G.I. Joe: Valor vs. Venom), ומתרחשת בשלהי המאה ה-21. אחרי המתקפה גדולה מצד קוברה על מפקדת כוח המחץ, היחידה מחליטה לנקום. הם מצטיידים בחליפות סיגמא מיוחדות, שמספקות הגנה מלאה מפני רובי הלייזר של קוברה.
עלילת הסדרות והסרטים > G.I. Joe: Rise of Cobra (בשנת 2009)

עלילת הסרט מתרחשת עשר שנים בעתיד. הסרט מציג את האירועים שקדמו להקמת יחידת "כח המחץ" והקמת ארגון קוברה. עלילת הסרט מתרחשת בין השאר באזור הארקטי, פריז, מוסקבה, וושינגטון די. סי., אוסטרליה וסהרה.
עלילת הסדרות והסרטים > G.I. Joe: Resolute (בשנת 2009)

סדרה מצוירת שפרקיה הראשונים שודרו באינטרנט באתר Adult Swim Video ב-18 באפריל 2009. הפרקים באורך 5 דקות ומיועדים לצופים מבוגרים יותר.
ראו גם

G.I. Joe
מוצב החרמון

| --- | --- |

תמונת מוצב החרמון של 1973 המוצגת במוזיאון גולני
 מידע על המבנה
 סוג:  מוצב
 מיקום:  הר חרמון
 נשלט על ידי:  ישראל צה"ל
 מצב:  מוצב פעיל
 גובה:  2,117 מטרים
 קרבות:  מלחמת יום הכיפורים (הכיבוש הסורי של החרמון)
 קואורדינטות:  33°18′16″N 35°47′51″E﻿ / ﻿33.304502°N 35.797561°E﻿ / 33.304502; 35.797561
  (למפת אצבע הגליל מוגדלת) מוצב החרמון(למפת אצבע הגליל רגילה) מוצב החרמון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מוצב החרמון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מוצב החרמון
 
מוצב החרמון הישראלי, 'אסטרא' בשפת הקוד הצהלית, הוא מוצב מבוצר של צה"ל במשולש הגבולות ישראל סוריה ולבנון, הממוקם במפלס העליון של ההר – בכתף הר החרמון, בגובה של כ־2,100 מטרים, ומכונה המוצב הישראלי (או בקיצור 'ישראלי'). צופה על הכפר הלבנוני שבעא וחולש על ציר ההברחות בין סוריה ללבנון. במוצב מכשירים אלקטרוניים לאיסוף מודיעין אותות עבור יחידה 8200 באמ"ן ומערכות רבות של חיל האוויר. המוצב זכה לכינוי "העיניים של המדינה".
במלחמת יום הכיפורים המוצב נפל בידי הסורים ונכבש מחדש. כלקח מהמלחמה, הוקמו לצד מוצב זה מספר מוצבים נוספים במפלס העליון, כגון 'מצפה שלגים', 'דובדבן' ו'העליון' (ע"ש הרכבל העליון). בעקבות הסכמי הפסקת אש יש מגבלה על מספר הלוחמים במוצבים אלו, ובפרט במוצב זה. מגבלה זו נאכפת על ידי משקיפים של האו"ם.
היסטוריה > מלחמת ששת הימים

הר החרמון, שהיה בשליטת סוריה עד מלחמת ששת הימים, נתפס ללא קרב ב-12 ביוני 1967 על ידי הפלוגה המסייעת של גדוד 13 של חטיבת גולני שהונחתה ממסוקים בהתאם להוראתו של שר הביטחון, משה דיין. כיבוש חלק מרכס החרמון לא נכלל בתוכניות המבצעיות של פיקוד הצפון במלחמת ששת הימים, אך מפקד חיל האוויר, מוטי הוד, פנה לשר הביטחון, משה דיין, וביקש ממנו לתפוס את אחת הפסגות על החרמון, כדי לאפשר להקים מוצב תצפית שיצפה על הגולן ועל אגן דמשק.
הכוח הראשון שהיו בו מג"ד 13, מפקד אוגדה 36, אלוף פיקוד הצפון אלעד פלד, קצין המודיעין של הפיקוד וקצין האג"ם של גולני הונחת ממסוק סיקורסקי S-58 על נקודת גובה 2072. אחריו נחת במקום מסוק סופר פרלון שהנחית לוחמים מהפלוגה המסייעת של הגדוד. באותו יום הונחתו כוחות קטנים גם על נ"ג 2224 ובגב'ל רואוס. ב-15 ביוני 1967 הוטסו משקיפי או"ם ומודד אזרח לכתף חרמון וסימנו יחד עם קציני צה"ל וקצינים סוריים את קו הפסקת האש החדש. מרגע זה שלטה ישראל ב-7% משטח החרמון. ממזרח לנ"ג 2072, בנ"ג 2100 הוקמו עמדת תצפית וכמה צריפים למגורים שבמשך הזמן הפכו למוצב החרמון הישראלי.
לאחר המלחמה הוקמה במקום יחידה 557, יחידת לוחמה אלקטרונית של חיל האוויר שהייתה יחידת בת של יחידה 545.
ב-1969 הסתיימה סלילת כביש צר מהכפר מג'דל שמס למוצב הישראלי. ב-1971 נחנכה דרך גדעון, 26 ק"מ אורכה, על בסיס נחל שיאון המהווה ציר גישה חליפי למוצבי החרמון.
היסטוריה > מלחמת יום הכיפורים

ערב מלחמת יום הכיפורים, ב־6 באוקטובר 1973, שהו במוצב 60 חיילים: 13 מהם לוחמים מחטיבת גולני שאבטחו את המוצב והיתר אנשי יחידה 8200 של חיל המודיעין (אז נקראה היחידה "יחידה 848"), אנשי חיל האוויר, חיילים מחיל הקשר ועוד. תגבור הכוחות הסורים בגולן והיערכותם למלחמה היו גלויים לחיילי המוצב והם העבירו את המידע לגורמי הפיקוד. ב־5 באוקטובר תוגבר המוצב בצוות של קציני תצפית ארטילריים. למרות פקודה של פיקוד הצפון לתגבר את כל מוצבי צה"ל בגולן בלוחמים ובמפקדים, לא תוגבר המוצב.
בשתיים בצהריים, עם תחילת המלחמה, תקפו את המוצב שישה מטוסי מיג 17 סוריים ואחר כך הופגז המוצב באש ארטילרית במשך כשעה. בשעה 14:05 הונחתו חיילי קומנדו סורי ממערב למוצב באמצעות שלושה מסוקים סוריים, שנשאו כל אחד 19 לוחמים (מסוק אחד התרסק על צלע ההר בסמוך ל'עיקול הטנק'). יתרת גדוד הקומנדו 82 הגיעה ברגל ממוצב החרמון הסורי ותקפה את המוצב הישראלי. סמוך לתחילת ההתקפה, הונחת כוח קומנדו שמנה 16 לוחמים במנחת הסמוך לשער המוצב. לוחמי גולני הצליחו לבלום את הכוח הסורי במשך 30 דקות, עד שאזלה תחמושתם ולאחר שלוחם אחד נהרג ושלושה נפצעו. בשל טעות בהבנת המצב, ובשל אוזלת ידם של החיילים המקצועיים ומשום שלא סייעו ללוחמי גולני בהבאת תחמושת ובפינוי הנפגעים, נאלצו לוחמי גולני להסתגר במוצב ואז הצליחו הצנחנים הסורים לחדור למוצב ולהשתלט על חלקו העליון. 13 מחיילי צה"ל נהרגו, 31 חיילים נפלו בשבי הסורי ו־10 נחלצו. עם השבויים נמנה עמוס לוינברג, קצין בינה רשתית במודיעין אשר כונה בפי הסורים "הפרופסור היהודי" בשל הידיעות הרבות שמסר בשבי. כמו כן הצליחו הסורים להעביר מהמוצב לסוריה ציוד התרעה סודי.
ב־8 באוקטובר ניסה כוח של חטיבת גולני לחבור למוצב, אך נכשל לאחר ש-23 לוחמים ומפקדים נהרגו. ב־22 באוקטובר הצליחה חטיבת גולני לכבוש שוב את המוצב ("מבצע קינוח"), במחיר כבד של 56 הרוגים ו-97 פצועים. במקביל לפעולה זאת כבש כוח משולב של צנחנים במילואים וחיל ההנדסה את ה"חרמון הסורי" אשר לאחר חתימת הסכם הפרדת הכוחות, הועבר לשליטת האו"ם.
ב-8 בדצמבר 2024, בעקבות נפילת משטר אסד, כבשה יחידת שלדג את מוצב החרמון הסורי, לאחר שהכוחות הסורים נסוגו.
ראו גם

הכיבוש הסורי של החרמון
הניסיון הישראלי הראשון לכיבוש החרמון במלחמת יום הכיפורים
מבצע קינוח
הקרבות על שיא החרמון
לקריאה נוספת

משה גבעתי, הישרדות בספטמבר - לקחים מבצעיים ממלחמות ישראל, חולון: הוצאת 'רעות', תשע"ג-2013, עמ' 161–227.
משה גבעתי, המערכה בחרמון - הקרבות ברכסי החרמון במלחמת יום הכיפורים ולאחריה, תל אביב: הוצאת מערכות והוצאת מודן, תשע"ה-2015.
אתר עמותת בוגרי 8200 (ש.מ2) הקצין שלא נפל בשבי - סיפורו של אורי חיימי (8200.org.il)
סיפורו של אלפרד אקסלרד ז"ל וחיילי יח' 8200 (848 במלחמת יוה"כ), סרטון  באתר יוטיוב
הערות שוליים

↑  מיכאל הרפז, הקרקע של חיל האוויר, פברואר 2022, עמ' 110–109
↑  יואב זיתון, ליאור בן ארי, צה"ל כבש את החרמון הסורי. נתניהו וכ"ץ בגבול: זה יום היסטורי, באתר ynet, 8 בדצמבר 2024
מה אעשה עכשיו?

"מה אעשה עכשיו?" הוא אלבום מוזיקה שיצא בשנת 2009 על ידי הזמרת-יוצרת קרולינה (קרן אברץ). האלבום זכה לתשואות רבות, הן על הליריקה שלו והן על העיבודים המוזיקליים בשיריו. שניים משירי האלבום, "אף אחד לא בא לי" ו-"הבלדה על אביר החופש ובת גלים", הגיעו לצמרת מצעד הפזמונים העברי השנתי במקומות ה-5 וה-6 בהתאמה. האלבום הגיע למעמד של אלבום זהב ואף זיכה את מפיקיו, רונן סאבו וקותימן, בפרס אקו"ם למעבד השנה.
רקע והפקה

במהלך העשור הראשון של המאה ה-21 לקחה קרולינה חלק בהרכב הבנות נחמה בתור הסולנית. במהרה ההרכב הפך להצלחה גדולה, ואלבומם הראשון, הנושא את שם הלהקה, גרף למעלה מ-50 אלף עותקים שנמכרו. לאחר ההצלחה החלה קרולינה לבצע שיתופי פעולה עם אמנים שונים, בהם רביעיית הדי-ג'יי סוליקו, ובין היתר גם עם אופיר קותיאל, הידוע בשם הבמה שלו קותימן. יחד עם קותימן, קרולינה לקחה חלק באלבום הבכורה שלו משנת 2007. שיתוף הפעולה ביניהם הפך חזק ואיתן, וקותימן התמנה למפיק אלבום הבכורה של קרולינה, לצד רונן סאבו.
האלבום נוצר כשינוי מהמוזיקה של קרולינה עד אותה עת, והרעיון שלו היה ליצור אלבום כמעט מלא בעברית. מבחינה סגנונית נעשה ניסיון באלבום להתחקות אחר מוזיקה משנות ה-70. הוא הוקלט והופץ על ידי חברת הליקון בשנת 2009.
רקע והפקה > עטיפת האלבום

על עטיפת האלבום מוצגת קרולינה בחצר בית אופייני למושב או קיבוץ כפרי, בשמלת כלה מהוהה ומחזיקה ארנב לבן בידה. שמלת הכלה תואמת את התוכן בשירים רבים בשיר, הנוגעים לרצונה של הדוברת בחתונה שלא מתרחשת (כמו בשירים "אף אחד לא בא לי" או "צר לי צ'רלי"). בתוך האלבום, שיצא בפורמט תקליטור (דיסק), הופיעו גם עבודות אמנות ותמונות משפחתיות, שמדגישות את הפן האישי של האלבום.
סקירה > נושאים וליריקה

באלבום מוצגים כ-13 שירים פרי עטה של קרולינה יחד עם אורי כנרות, רונן סאבו ואופיר קותיאל (קותימן). השירים נוגעים רובם ככולם לחוויות שונות של הדוברת, המשקפת במידה מסוימת את קרולינה עצמה, וקשורות בעיקר לאהבות נכזבות וזוגיות. במאמר על האלבום, כותבת מאיה פישר כי "הגדולה האמיתית באלבום הם הטקסטים שמעלים שאלות קשות, בתמימות וכנות שמזכירים ילד ששואל את אביו "מה אהיה כשאגדל?". יש בו מרקחת נכונה של טקסט עמוק ומעורר הזדהות, ולחנים שיודעים להעצים את הכאב כמו ב"מה אעשה עכשיו?", שמומלץ להאזין לו בליווי ממחטות".
השיר הראשון באלבום, "Happiness", נכתב בחציו בעברית וחציו באנגלית, בכדי להציג את צדדיה השונים של קרולינה, שכן זהו אלבומה הראשון הכמעט מלא בעברית. פישר כותבת על השיר כי הוא "משלב בין עברית ואנגלית וממחיש את הצדדים הרבים ולעיתים מנוגדים שיש בקרולינה". השיר ממשיך עם כמה שירים רגועים יותר, המושרים בעברית בלבד וברובם כוללים מלל מועט וגלישה של הטקסט על המנגינה. מרבית השירים נוגעים לאכזבות ורצונה של הדוברת באהבה. מבקר המוזיקה בן שלו מתאר את שירים אלה באלבום כ"שוקולד חם נמס בפה, והם יפהפיים". הוא מציין בפרט את השיר "הבלדה על אביר החופש ובת גלים" ומתאר אותו כ"שיר שובה לב".
תימורה לסינגר מאתר ynet כתבה על האלבום, וציינה כי "יש לקרולינה חוש למילים, והיא מרבה להשתעשע בהן". יתר על כן, היא מונה "שירים כמו "אוף איתך", שם היא משחקת בין "אוף" ל"לעוף" וכך גם בין "מחמאות" ל"המחאות" בשיר "מחמאות". אף על פי כן, היא מסתייגת, "דווקא בגלל כשרונה המילולי, מאכזב ומקומם לגלות שהאלבום פשטני ומלא בקלישאות, כמו: "יש עוד הרבה דגים בים" ו"תפתח את הלב שלך".